text: [{"text_idx": "#000001", "text": "Ny\u0301ggj veljarakanning, sum Gallup hevur gj\u00f8rt fyri VP.fo, vi\u0301sir, at andst\u00f8\u00f0an hev\u00f0i fingi\u00f0 meiriluta, um l\u00f8gtingsval var i\u0301 dag. Men m\u00f8guleiki er eisini fyri eini samgongu, har Javna\u00f0arflokkurin og Sambandsflokkurin kundu gj\u00f8rt samgongu einsamallir."}, {"text_idx": "#000007", "text": "Fo\u0301lkaflokkurin er sto\u0301ri taparin i\u0301 veljarakanningini. Vi\u00f0 seinasta val gj\u00f8rdist flokkurin st\u00f8rstur og fekk 24,5% av atkv\u00f8\u00f0unum, og a\u0301tta tinglimir. Samb\u00e6rt ny\u0301ggju Gallup-kanningini, hev\u00f0i Fo\u0301lkaflokkurin fingi\u00f0 18,4% og seks tinglimir, tveir f\u00e6rri enn i\u0301 dag."}, {"text_idx": "#000008", "text": "Tri\u00f0i samgonguflokkurin, Mi\u00f0flokkurin, f\u00e6r eisini eina framgongd i\u0301 ny\u0301ggju kanningini. A\u0301 l\u00f8gtingsvalinum seinast fekk Mi\u00f0flokkurin 5,4%, og i\u0301 ny\u0301ggju kanningini h\u00e6kkar ta\u00f0 upp i\u0301 6,0%. Mi\u00f0flokkurn var\u00f0veitir sostatt ba\u0301\u00f0ar si\u0301nar tingsessir."}, {"text_idx": "#000009", "text": "Framso\u0301kn var\u00f0veitir eisini ba\u0301\u00f0ar si\u0301nar tinglimir, men flokkurin hevur eina li\u0301tla afturgongd samanbori\u00f0 vi\u00f0 l\u00f8gtingsvali\u00f0 i\u0301 2019. Talan er um 0,1%. A\u0301 l\u00f8gtingsvalinum fekk flokkurin 4,6%, og i\u0301 ny\u0301ggju Gallup-kanningini f\u00e6r flokkurin 4,5%."}, {"text_idx": "#000011", "text": "Sja\u0301lvsty\u0301ri hev\u00f0i mist si\u0301n tinglim og ikki fingi\u00f0 umbo\u00f0an i\u0301 l\u00f8gtinginum, um val hev\u00f0i veri\u00f0 i\u0301 dag. A\u0301 l\u00f8gtingsvalinum i\u0301 2019 fekk flokkurin 3,4% av atkv\u00f8\u00f0unum, men i\u0301 kanningini gongur flokkurin aftur til 2,6%, og ta\u00f0 r\u00f8kkur ikki til umbo\u00f0an a\u0301 tingi."}, {"text_idx": "#000012", "text": "Veljarakanningin, sum Gallup hevur gj\u00f8rt fyri VP.fo, er gj\u00f8rd i\u0301 ti\u0301\u00f0arskei\u00f0num 10. - 16. mai. 561 tilvildarliga u\u0301tvald fo\u0301lk vi\u00f0 valr\u00e6tti, 18 a\u0301r og eldri, hava svara\u00f0 i\u0301 kanningini."}]